ළමා අපයෝජන හා හිංසනයන් වැඩි වශයෙන් වාර්තා වන ජාත්‍යන්තර පාසල් විශේෂ සුපරීක්ෂණයට ලක් කරන ලෙස ජාතික ළමා ආරක්ෂක අධිකාරියේ සභාපති අනෝමා දිසානායක මහත්මිය අධ්‍යාපන අමාත්‍යාංශයේ ලේකම් ගෝඨාභය ජයරත්න මහතාගෙන් ලිඛිත ඉල්ලීමක් කර තිබේ.ජාත්‍යන්තර පාසල්වල සිදුවන ළමා අපයෝජන හා හිංසනයන් දිනෙන් දින වැඩි වන බවට තොරතුරු වාර්තා වී ඇති අතර ජාත්‍යන්තර පාසල්වල ගුරුවරුන්ගෙන් සිදු වන එවැනි අපරාධ සිද්ධීන් ප්‍රමුඛස්ථානයක් ගෙන ඇති නිසා සභාපතිනිය මේ ඉල්ලීම කර තිබේ.මෙයට ප්‍රධාන හේතුව වී ඇත්තේ විධිමත් ගුරු පුහුණුවක් නොලද පිරිසක් ගුරුවරුන් ලෙස පත්ව කටයුතුවල නිරත වීම බව අධිකාරියේ අදහසයි.